Dabhcha séarachais i gceantair a cheaptar an córas uisce a bheith á thruailliú,
is túisce a dhéanfar scrúdú orthu an bhliain seo chugainn.
Sin de réir phlean an rialtais, leis na treoirlínte
ar chaighdeán uisce agus dabhcha séarachais ón Aontas Eorpach a chomhlíonadh.
Beidh ar úinéir an tí an dabhach a chlárú roimh dheireadh na bliana.
Inniu tugadh le fios go mbeidh cigirí ag díriú ar dhabhcha séarachais
cheaptar atá ag cur córais uiscí thábhachtacha ar fud na tíre i mbaol,
cosúil le ceantar na Sionainne agus na Coiribe.
Má cheaptar nach bhfuil na dabhchaí ag obair i gceart
beidh ar úinéirí athchóiriú a dhéanamh orthu.
Meastar go gcosnóidh an obair seo cúig mhíle euro ar a laghad.
Is i 1972 a fuair Seán Craven cead pleanála dhá theach
atá lonnaithe ar bhruach na Coiribe i nGaillimh.
Tá sé ag diúltú aon táille a íoc.
Seo bealach eile ag an rialtas le tuilleadh cánach a chur ar na daoine.
Ó lean mé chuile riail agus fuair daoine go leor pleanála ó shin,
agus tá siad ag íoc airgead mór do na seirbhísí ba cheart a bheith againn.
Tá sé ráite go bhféadfaí fíneáil suas le cúig mhíle euro
agus trí mhí príosúin a ghearradh ar úinéirí na dabhchaí lochtacha.
Ceaptar go bhfuil suas le céad seasca cúig míle dabhach sa tír
nach bhfuil ag obair i gceart.
Is innealtóir é Pádraig Ó Coirbín
a bhfuil go leor taighde déanta aige ar chórais séarachais.
Formhór de na tithe seo ní raibh an t-eolas le fáil ó thaobh
ar córais séarachais agus rudaí mar sin,
ní thabharfainn de mhilleán dóibh, don muintir na tithe féin,
agus ag breathnú air ó thaobh na hinnealtóireachta dhóibh
agus ó thaobh na timpeallachta dhóibh,
níl aon dabht i m’intinnse agus tá sé feicthe anois agam le roinnt blianta anuas
go bhfuil truailliú ag tarlú ó na córais séarachais seo.
Deir an ghníomhaireacht um Chaomhnú Comhshaoil
gurb iad atá ceaptha le plean náisiúnta a chur i dtoll a chéile
faoi scrúduithe a bheidh le déanamh ar dhabhchaí séarachais
ach nach mbeidh siad ag rá tada faoi seo go dtí deireadh na bliana.
Faoi láthair tá an ghníomhaireacht ag cur le chéile clár
faoi na ceantracha is mó a cheaptar atá i mbaol truaillithe.
Máire Treasa Ní Cheallaigh, Nuacht TG4